Râmnicu Vâlcea a câştigat Cupa României la handbal feminin.
Râmnicu Vâlcea şi-a luat revanşa pentru finalele din ultimii doi ani, pierdute cu CSM. Cupa României a fost prima competiţie de handbal reluată după aproape șase luni de pauză. Cupa a adpotat în premieră, în 2020, formatul Final Four din Liga Campionilor.
SCM Râmnicu Vâlcea ameninţă supremaţia "tigroaicelor" de la CSM sezonul viitor, după ce a învins-o cu 22 la 19 în finala Cupei României.Vâlcea a dominat încă din prima repriză. CSM şi-a revenit după pauză, dar n-a reuşit să revină în meci.Tensiunea a fost chiar mai mare pe banca vâlcencelor. Antrenorului Florentin Pera i s-a făcut rău şi s-a uitat la finalul meciului în timp ce era înfrijit de medici.Râmnicu Vâlcea s-a ales la pachet şi cu Supercupa României şi va intra cu un super moral în grupele Ligii Campionilor săptămâna viitoare.